Ուտլյուկի լիման

Ուտլյուկի լիման, լիման Ազովի ծովի մոտ, Ուկրաինայի Զապորոժիեի մարզում։ Երկարությունը կազմում է 45 կմ, առավելագույն լայնությունը՝ 20 կմ, խորությունը մինչև 3,5 մ։ Մակերևույթի մակերեսը կազմում է մոտ 400 կմ²։ Լիմանը բաժանված է Ազովի ծովից Ֆեդոտի ցամաքալեզվակով և նրան շարունակող Բիրյուչի կղզի ցամաքալեզվակով, սակայն միանում է ծովի հետ Բիրյուչի կղզու և Արբատի ցամաքալեզվակի միջև ընկած նեղուցով, որի լայնությունը կազմում է 11 կմ։ Լիմանի հյուսիսարևմտյան ափը զառիվեր է, հարավարևելյանը՝ հարթ։ Ուտլյուկի լիման են թափվում Մեծ Ուտլյուկ, Փոքր Ուտլյուկ, Ատմանայ գետերը։ Լիմանի հյուսիսային ծայրամասում, որտեղ թափվում են Մեծ և Փոքր Ուտլյուկ գետերը ջրի աղիության աստիճանը զգալիորեն ցածր է, քան լիմանի մյուս մասերում։ Բնակավայրերը Ուտլյուկի լիմանի ափերին են գտնվում Գենիչեսկ քաղաքը, Կիրիլովկա ավանը, Դավիդովկա և Ատմանայ գյուղերը, ինչպես նաև մի քանի ավելի փոքր բնակավայրեր։ Ծանոթագրություններ Արտաքին հղումներ Ուտլյուկի լիմանը գլխավոր շտաբի 1991 թվականի քարտեզների վրա [1](չաշխատող հղում), [2](չաշխատող հղում), [3] Արխիվացված 2014-07-18 Wayback Machine.